Diari Oficial de la Generalitat Valenciana


Sumari del DOGV 9625, del 26-06-2023 (2023/7161)

RESOLUCIÓ de 21 de juny de 2023, de la Presidència de la Generalitat, per la qual es convoquen el Premi President i els Premis Generalitat a les Fogueres grans i infantils de la província d'Alacant de 2023.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9625

Data del DOGV
:   26-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7161


Data del document
:   21-06-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 21 de juny de 2023, de la Presidència de la Generalitat, per la qual es convoquen el Premi President i els Premis Generalitat a les Fogueres grans i infantils de la província d'Alacant de 2023. [2023/7161]  
El Decret 39/2022, de 30 de desembre, del president de la Generalitat (DOGV 9506, 05.01.2023), va crear el premi President i els Premis de la Generalitat a les Fogueres grans i infantils de la província d'Alacant.  
De conformitat amb el compromís de la Generalitat de potenciar aquest patrimoni sociocultural, és voluntat de la Presidència de la Generalitat convocar, d'acord amb allò que disposa el citat Decret 39/2022, els premis a les millors fogueres grans i infantils de la província d'Alacant, per a l'any 2023.  
Com s'assenyala en el Decret 39/2022, són la Federació de Fogueres de la ciutat d'Alacant, així com les entitats corresponents dels municipis i els ajuntaments, les entitats que, en reconeixement al particular esforç de les associacions creadores de les fogueres, atorguen els respectius premis per la construcció de les millors fogueres grans i infantils.  
  
La concessió dels premis per a l'any present es farà a càrrec de la secció 05 (Presidència de la Generalitat), servei 01 (Gabinet del president), centre gestor 01 (Gabinet del president), programa 111.70 (Gabinet d'Organització), línia S0693000 del pressupost de la Generalitat per a l'exercici 2023, que té, com a descripció i finalitat, la concessió d'ajudes a entitats i persones físiques per a la promoció de les festes més destacades de la Comunitat Valenciana, amb un import total màxim de seixanta mil euros (60.000 €).  
La línia de subvenció S0693000 «Premis Generalitat Falles-Fogueres-Gaiates» es troba inclosa en el Pla estratègic de subvencions de la Presidència de la Generalitat i els seus organismes públics, per al període 2021-2023, aprovat per Resolució de 26 de febrer de 2021, del president de la Generalitat, i modificat, pel que fa als premis a què es refereix aquesta resolució, mitjançant la Resolució de 14 de març de 2023, de la Presidència de la Generalitat.  
Per això, de conformitat amb l'article 12.1.o de la Llei 5/1983, de 30 de desembre, del Consell, pel qual correspon al president de la Generalitat exercir les facultats i atribucions que li corresponen d'acord amb les disposicions vigents, així com aquelles que no estiguen expressament atribuïdes a altres òrgans o institucions, resolc:  
  
Primer. Objecte  
Es convoquen el Premi President i els Premis Generalitat a les Fogueres de 2023, que distingiran les millors fogueres grans i infantils de la província d'Alacant, així com els o les artistes de les fogueres gran i infantil guanyadores de la secció especial de la ciutat d'Alacant.  
  
  
Segon. Modalitats i categories de premis i aplicació pressupostària per a l'exercici 2023   
Els premis s'ajusten a allò que disposa el Decret 39/2022, de 30 de desembre, del president de la Generalitat, en els següents termes:  
1. Premi President, categoria Millor Foguera gran de la categoria especial de la ciutat d'Alacant, segons l'acord que adopte la Federació de Fogueres de la ciutat d'Alacant.  
2. Premi President, categoria Millor Foguera infantil de la categoria especial de la ciutat d'Alacant, segons l'acord que adopte la Federació de Fogueres de la ciutat d'Alacant.  
3. Premi Generalitat a l'artista de la foguera gran guanyadora de la categoria especial de la ciutat d'Alacant, segons l'acord que adopte la Federació de Fogueres de la ciutat d'Alacant.  
4. Premi Generalitat a l'artista de la foguera infantil guanyadora de la categoria especial de la ciutat d'Alacant, segons l'acord que adopte la Federació de Fogueres de la ciutat d'Alacant.  
5. Premi Generalitat a la foguera gran guanyadora de cada categoria de la ciutat d'Alacant -excepte categoria especial-, segons l'acord que adopte la Federació de Fogueres de la ciutat d'Alacant.  
6. Premi Generalitat a la foguera infantil guanyadora de cada categoria de la ciutat d'Alacant -excepte categoria especial-, segons l'acord que adopte la Federació de Fogueres de la ciutat d'Alacant.  
7. Premi Generalitat, categoria Millor Foguera gran en municipis de la província d'Alacant de més de 20.000 habitants, exclosa la ciutat d'Alacant, a la foguera gran guanyadora -o foguera gran única- segons l'acord que adopte l'òrgan decisori competent del municipi per a atorgar els premis.  
8. Premi Generalitat, categoria Millor Foguera infantil en municipis de la província d'Alacant de més de 20.000 habitants, exclosa la ciutat d'Alacant, a la foguera infantil guanyadora -o foguera infantil única- segons l'acord que adopte l'òrgan decisori competent del municipi per a atorgar els premis.  
9. Premi Generalitat, categoria Millor Foguera gran en municipis de la província d'Alacant de menys de 20.000 habitants, a la foguera gran guanyadora -o foguera gran única- segons l'acord que adopte l'òrgan decisori competent del municipi per a atorgar els premis.  
  
10. Premi Generalitat, categoria Millor Foguera infantil en municipis de la província d'Alacant de menys de 20.000 habitants, a la foguera infantil guanyadora -o foguera infantil única- segons l'acord que adopte l'òrgan decisori competent del municipi per a atorgar els premis.  
  
La concessió dels premis es farà a càrrec de l'aplicació pressupostària 02.55.77.011.96.4, línia S0693000, amb un import total màxim de seixanta mil euros (60.000 €) del pressupost de la Generalitat per a l'exercici 2023.  
  
Tercer. Distribució dels Premis per a les Fogueres 2023  
La distribució dels premis segon modalitats i categories en l'any 2023 és la següent:  
1. Premi President, categoria Millor Foguera gran, en la categoria especial de la ciutat d'Alacant.  
La Presidència de la Generalitat atorgarà l'avantdit premi a l'associació o entitat creadora de la foguera gran guanyadora del primer premi de la categoria especial en les festes de les fogueres de la ciutat d'Alacant, segons l'acord que adopte la Federació de Fogueres de la ciutat d'Alacant.  
La corresponent entitat guanyadora rebrà, com a premi, la quantitat bruta de cinc mil euros (5.000 €), a la qual es practicaran els descomptes i retencions que li siguen aplicables.  
2. Premi President, categoria Millor Foguera infantil, en la categoria especial de la ciutat d'Alacant.  
La Presidència de la Generalitat atorgarà l'avantdit premi a l'associació o entitat creadora de la foguera infantil guanyadora del primer premi de la categoria especial en les festes de les fogueres de la ciutat d'Alacant, segons l'acord que adopte la Federació de Fogueres de la ciutat d'Alacant.  
La corresponent entitat guanyadora rebrà, com a premi, la quantitat bruta de cinc mil euros (5.000 €), a la qual es practicaran els descomptes i retencions que li siguen aplicables.  
3. Premi Generalitat, a l'artista de la foguera gran guanyadora de la categoria especial de la ciutat d'Alacant.  
La Presidència de la Generalitat atorgarà l'esmentat premi a l'artista que ostente l'autoria artística del monument gran guanyador en 2023 de la categoria especial de la ciutat d'Alacant.  
Qui ostente l'autoria artística del monument rebrà aquest premi, així com la quantitat bruta de cinc mil euros (5.000 €), a la qual es practicaran els descomptes i retencions que li siguen aplicables. En el cas que foren diverses persones físiques les autores, l'import es dividirà segons el treball realitzat per cadascuna d'elles, amb l'acord previ d'aquestes.  
  
4. Premi Generalitat, a l'artista de la foguera infantil guanyadora de la categoria especial de la ciutat d'Alacant.  
La Presidència de la Generalitat atorgarà l'esmentat premi a l'artista que ostente l'autoria artística del monument infantil guanyador en 2023 de la categoria especial de la ciutat d'Alacant.  
Qui ostente l'autoria artística del monument rebrà l'avantdit premi, així com la quantitat bruta de cinc mil euros (5.000 €), a la qual es practicaran els descomptes i retencions que li siguen aplicables. En el cas que foren diverses persones físiques les autores, l'import es dividirà segons el treball realitzat per cadascuna d'elles, amb l'acord previ d'aquestes.  
5. Premis Generalitat a les fogueres grans guanyadores en cada categoria de la ciutat d'Alacant, excepte categoria especial.  
La Presidència de la Generalitat atorgarà l'esmentat premi, a les associacions guanyadores en cadascuna de les diferents categories premiades segons l'acord que adopte la Federació de Fogueres.  
La corresponent entitat guanyadora rebrà com a premi la quantitat bruta de mil euros (1.000 €), a la qual es practicaran els descomptes i retencions que li siguen aplicables.  
6. Premis Generalitat a les fogueres infantils guanyadores en cada categoria de la ciutat d'Alacant, excepte categoria especial.  
La Presidència de la Generalitat atorgarà l'esmentat premi, a les associacions guanyadores en cadascuna de les diferents categories premiades segons l'acord que adopte la Federació de Fogueres.  
La corresponent entitat guanyadora rebrà com a premi la quantitat bruta de mil euros (1.000 €), a la qual es practicaran els descomptes i retencions que li siguen aplicables.  
7. Premis Generalitat a la foguera gran guanyadora -o foguera gran única- en municipis de la província d'Alacant de més de 20.000 habitants, exclosa la ciutat d'Alacant.  
La Presidència de la Generalitat atorgarà l'esmentat premi a l'entitat creadora de la foguera gran guanyadora en cadascun dels municipis amb més de 20.000 habitants de la província d'Alacant, exclosa la ciutat d'Alacant, segons l'acord que adopte a aquest efecte l'òrgan decisori competent del municipi per a atorgar els premis.  
Quan en un municipi existisca una sola foguera gran, s'entendrà que aquesta ostenta el títol de guanyadora.  
La corresponent entitat guanyadora rebrà, com a premi, la quantitat bruta de mil euros (1.000 €), a la qual es practicaran els descomptes i retencions que li siguen aplicables.  
Si foren diverses les fogueres grans plantades, però no s'atorguen premis en aquest municipi, l'ajuntament del municipi, amb l'acord previ amb les entitats de les fogueres, determinarà la foguera gran mereixedora del premi o el repartiment proporcional de la quantia de 1.000 € entre aquestes.  
8. Premis Generalitat a la foguera infantil guanyadora -o foguera infantil única- en municipis de la província d'Alacant de més de 20.000 habitants, exclosa la ciutat d'Alacant.  
La Presidència de la Generalitat atorgarà l'esmentat premi a l'entitat creadora de la foguera infantil guanyadora en cadascun dels municipis amb més de 20.000 habitants de la província d'Alacant, exclosa la ciutat d'Alacant, segons l'acord que adopte a aquest efecte l'òrgan decisori competent del municipi per a atorgar els premis.  
Quan en un municipi existisca una sola foguera infantil, s'entendrà que aquesta ostenta el títol de guanyadora.  
La corresponent entitat guanyadora rebrà, com a premi, la quantitat bruta de mil euros (1.000 €), a la qual es practicaran els descomptes i retencions que li siguen aplicables.  
Si foren diverses les fogueres infantils plantades, però no s'atorguen premis en aquest municipi, l'ajuntament del municipi, amb l'acord previ amb les entitats de les fogueres, determinarà la foguera infantil mereixedora del premi o el repartiment proporcional de la quantia de 1.000 € entre aquestes.  
9. Premis Generalitat a la foguera gran guanyadora -o foguera gran única- en municipis de la província d'Alacant de menys de 20.000 habitants.  
La Presidència de la Generalitat atorgarà l'esmentat premi a l'entitat creadora de la foguera gran guanyadora en cadascun dels municipis amb menys de 20.000 habitants de la província d'Alacant, segons l'acord que adopte a aquest efecte l'òrgan decisori competent del municipi per a atorgar els premis.  
Quan en un municipi existisca només una foguera gran, s'entendrà que aquesta ostenta el títol de guanyadora.  
La corresponent entitat guanyadora rebrà, com a premi, la quantitat bruta de cinc-cents euros (500 €), a la qual es practicaran els descomptes i retencions que li siguen aplicables.  
Si foren diverses les fogueres grans plantades però no s'atorguen premis en aquest municipi, l'ajuntament del municipi, amb l'acord previ amb les entitats de les fogueres, determinarà la foguera gran mereixedora del premi o el repartiment proporcional de la quantia de 500 € entre aquestes.  
10. Premis Generalitat a la foguera infantil guanyadora -o foguera infantil única- en municipis de la província d'Alacant de menys de 20.000 habitants.  
La Presidència de la Generalitat atorgarà l'esmentat premi a l'entitat creadora de la foguera infantil guanyadora en cadascun dels municipis amb menys de 20.000 habitants de la província d'Alacant, segons l'acord que adopte a aquest efecte l'òrgan decisori competent del municipi per a atorgar els premis.  
Quan en un municipi existisca només una foguera infantil, s'entendrà que aquesta ostenta el títol de guanyadora.  
La corresponent entitat guanyadora rebrà com a premi, la quantitat bruta de cinc-cents euros (500 €), a la qual es practicaran els descomptes i retencions que li siguen aplicables.  
Si foren diverses les fogueres infantils plantades però no s'atorguen premis en aquest municipi, l'ajuntament del municipi, previ acord amb les entitats de les fogueres, determinarà la foguera infantil mereixedora del premi o el repartiment proporcional de la quantia de 500 € entre aquestes.  
  
Quart. Procediment de reconeixement dels premis  
El procediment de reconeixement dels premis s'ajusta a allò que disposa el Decret 39/2022, de 30 de desembre, del president de la Generalitat, en els següents termes:  
1. La Federació de Fogueres de la ciutat d'Alacant i les entitats o ajuntaments competents en la matèria notificaran a la Subdirecció General d'Organització i Coordinació de la Presidència de la Generalitat, en el termini d'un mes des del dia següent al de la publicació al Diari Oficial de la Generalitat Valenciana de la present convocatòria, quines han sigut les fogueres grans i infantils guanyadores del primer premi de la categoria especial, i de les diferents categories en l'edició de les fogueres de 2023, a Alacant ciutat i als respectius municipis de la província d'Alacant, així com els o les artistes de la foguera gran i de la foguera infantil guanyadors de la categoria especial de la ciutat d'Alacant.  
  
Així mateix, els ajuntaments competents comunicaran, en el mateix termini, l'efectiva plantada de l'única foguera gran o infantil allí on existisca. En el cas de diverses fogueres grans o infantils plantades a un municipi on no s'atorguen premis, l'ajuntament del municipi remetrà l'acord previ amb les entitats de les fogueres corresponents.  
  
Aquesta comunicació s'efectuarà per mitjà de la remissió del document que, segons la seua norma interna de funcionament, es dispose com a propi per a tal designació.  
2. Les entitats o les persones guanyadores dels premis objecte de la present resolució podran, no obstant això, comunicar directament a la Subdirecció General d'Organització i Coordinació, en el termini d'un mes des de l'endemà de la publicació en el Diari Oficial de la Generalitat Valenciana de la present convocatòria, l'obtenció del premi, mitjançant l'emplenament del document que s'inclou com a annex a aquesta resolució, subscrit per la persona representant de l'entitat, al qual s'adjuntarà la documentació que s'indica en aquest annex. Tot això s'ha de presentar telematicament en el portal de la Generalitat, accedint a l'enllaç següent:  
https://www.gva.es/va/inicio/procedimientos'id\_proc=G24667  
o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
Cinqué. Concessió dels premis  
De conformitat amb l'article 6 del Decret 39/2022, de 30 de desembre, del president de la Generalitat, correspon, a la persona titular de la Sotssecretaria de la Presidència de la Generalitat, la resolució de concessió del Premi President i dels Premis Generalitat a les Fogueres de 2023, en la qual s'identificaran les persones i les entitats premiades amb cada un dels premis.  
La resolució es publicarà en el Diari Oficial de la Generalitat Valenciana. Aquesta publicació tindrà els efectes de notificació a les persones i entitats premiades.  
La resolució de concessió, que posarà fi a la via administrativa, podrà ser recorreguda potestativament en reposició o bé es podrà interposar directament un recurs contenciós administratiu, i això d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Sisé. Pagament  
1. Les entitats i persones premiades en la resolució de concessió que no hagueren efectuat la comunicació en els termes assenyalats en l'apartat quart, subapartat 2, d'aquesta resolució, hauran de presentar el document d'acceptació del premi inclòs com a Annex a aquesta resolució, signat per la persona representant de l'entitat, i aportar la documentació que s'indica en aquest annex.  
La presentació es farà telemàticament en el portal de la Generalitat, accedint a l'enllaç recollit en l'esmentat apartat 4.2, o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
El termini per a la remissió d'aquest document es determinarà en la resolució de concessió.  
2. L'acceptació del premi comportarà l'autorització de les persones i entitats premiades perquè la Subdirecció General d'Organització i Coordinació obtinga directament, dels òrgans administratius corresponents, l'acreditació d'estar al corrent de les obligacions tributàries i, en aquest cas, les entitats premiades no hauran d'aportar les corresponents certificacions. No obstant això, podran denegar aquest consentiment assenyalant aquesta opció en el referit document. En aquest supòsit, hauran d'aportar els corresponents certificats emesos per l'Agència Estatal d'Administració Tributària i l'Agència Tributària Valenciana expressius d'estar al corrent en el compliment de les obligacions fiscals.  
  
Quant a l'acreditació del compliment d'estar al corrent de les obligacions amb la Seguretat Social, no serà precisa l'aportació dels certificats corresponents de la Tresoreria de la Seguretat Social, excepte en el cas d'oposició a la consulta de dades expressada en el document d'acceptació que s'inclourà com a annex en la convocatòria.  
  
3. El pagament s'efectuarà, per mitjà de transferència al compte bancari de les persones i entitats beneficiàries que aquestes determinen, una vegada acreditat que es troben al corrent de pagament de les seues obligacions tributàries i davant la Seguretat Social.  
  
Seté. Efectes  
Aquesta resolució produirà efectes des de l'endemà de la publicació en el Diari Oficial de la Generalitat Valenciana.  
Contra aquesta resolució de convocatòria, que posa fi a via administrativa, de conformitat amb el que estableixen els articles 112, 113 i 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Potestativament, un recurs de reposició davant de la Presidència de la Generalitat, en el termini d'un mes comptat des de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 octubre de procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament, un recurs contenciós administratiu, davant dels jutjats contenciosos administratius en el termini de dos mesos, comptats a partir de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que disposen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 21 de juny de 2023, el president de la Generalitat: Ximo Puig i Ferrer.